2020 m. d.

Paslaugų viešojo pirkimo-pardavimo

sutarties Nr.

priedas Nr. 1

**TECHNINĖ SPECIFIKACIJA**

1. **BENDRA INFORMACIJA**

* 1. **Techninėje specifikacijoje naudojamos sąvokos**

| **Sąvoka / sutrumpinimas** | **Paaiškinimas** |
| --- | --- |
| AN | Administracinis nusižengimas |
| ANK | Administracinių nusižengimų kodeksas |
| ANR arba Registras | Administracinių nusižengimų registras |
| ĮKNR | Įtariamųjų, kaltinamųjų ir nuteistųjų registras |
| IRD | Informatikos ir ryšių departamentas prie Lietuvos Respublikos vidaus reikalų ministerijos **(toliau - Perkančioji organizacija)** |
| Elektroninių paslaugų portalas | Elektroninių paslaugų portalas, šiuo metu eksploatuojamas ĮKNR e-paslaugų portalas, kuris numatomas kaip VRIP dalis. Šis portalas bus modernizuotas, bus įdiegtos naujos e-paslaugos |
| KTPVR | Lietuvos Respublikos kelių transporto priemonių vairuotojų registras |
| MAIS | Mokesčių apskaitos informacinė sistema |
| MMR | Mokesčių mokėtojų registras |
| GR | Lietuvos Respublikos gyventojų registras |
| PEPS | Policijos elektroninių paslaugų sistema |
| IAR | Ieškomų asmenų, neatpažintų lavonų ir nežinomų bejėgių asmenų registras |
| N.SIS | Lietuvos nacionalinė antrosios kartos Šengeno informacinė sistema |
| PFS | Pažeidimų fiksavimo sistemos (Daugiafunkcinė pažeidimų kontrolės sistema, Vidutinio greičio matavimo sistema, iš savivaldybės biudžeto išlaikoma ir eksploatuojama stacionari ar mobili teisės pažeidimo fiksavimo sistema ar kitas pažeidimų fiksavimo įrenginys, gebantis automatiniu būdu perduoti duomenis į ANR) |
| EDVK | Elektroninių dokumentų valdymo komponentas |
| SVN | IRD pateikta programų išeities tekstų versijų kontrolės sistemos aplinka |
| ROIK | Administracinių nusižengimų registro objekto identifikacinis kodas |
| PĮ | Programinė įranga |
| VRIS | Vidaus reikalų informacinė sistema |
| TP | Transporto priemonė |
| VMI | Valstybinė mokesčių inspekcija prie Lietuvos Respublikos finansų ministerijos |

* 1. **Registro naudojamos technologijos**

Registro duomenų bazių valdymo sistema Oracle Database Enterprise Edition su UTF-8 koduote, Registrą programiškai sudaro 2 „Apache Tomcat“ serveriai su įdiegta „atpr-app.war“ aplikacija. Duomenys saugomi Oracle 12c bazėje reliacinių lentelių pavidalu. Duomenų modelis yra laikomas pačioje aplikacijoje duomenų sluoksnyje objektiniu pavidalu – Java klasėse. Iš jų generuojama reliacinė schema naudojant Hibernate biblioteką.

* 1. **Pagrindiniai teisinę aplinką reglamentuojantys teisės aktai**
     1. Lietuvos Respublikos administracinių nusižengimų kodeksas;
     2. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);
     3. Europos Parlamento ir Tarybos reglamentas (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje (eIDAS reglamentas);
     4. Lietuvos Respublikos asmens duomenų teisinės apsaugos įstatymas;
     5. Lietuvos Respublikos administracinių nusižengimų registro įstatymas;
     6. Lietuvos Respublikos valstybės informacinių išteklių valdymo įstatymas;
     7. Lietuvos Respublikos kibernetinio saugumo įstatymas;
     8. Lietuvos Respublikos valstybės informacinių išteklių valdymo įstatymas;
     9. Administracinių nusižengimų registro nuostatai, patvirtinti Lietuvos Respublikos Vyriausybės 2016 m. gruodžio 28 d. nutarimu Nr. 1278 „Dėl Administracinių teisės pažeidimų registro reorganizavimo ir Administracinių nusižengimų registro nuostatų patvirtinimo“;
     10. Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatai, patvirtinti Lietuvos Respublikos vidaus reikalų ministro 2017 m. gruodžio 22 d. įsakymu Nr. 1V-883 „Dėl Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“;
     11. Paslaugų teikėjas privalo vadovautis ne tik aukščiau išvardintais, bet ir visais kitais su Sutarties įgyvendinimu susijusiais teisės aktais, taip pat jų naujausiais pakeitimais ir papildymais.

1. **PIRKIMO OBJEKTAS**
   1. Pirkimo objektas yra Registro programinės įrangos modifikavimas ir jos įdiegimas pagal šios Techninės specifikacijos reikalavimus ir garantinė priežiūra Registro programinės įrangos pakeitimams.
   2. Registro programinės įrangos modifikavimas ir jos įdiegimas atliekamas pagal Paslaugų teikimo reglamentą, kuris tiekėjo su Perkančiąja organizacija suderinamas ir pasirašomas per 10 (dešimt) darbo dienų nuo pirkimo sutarties įsigaliojimo dienos. Paslaugų teikimo reglamente nurodomi terminai laikantis šių reikalavimų: Registro programinės įrangos modifikavimo paslaugos ir įdiegimas pagal šios Techninės specifikacijos III skyriuje nurodytus reikalavimus turi būti atlikti per 12 (dvylika) mėnesių nuo pirkimo sutarties įsigaliojimo datos.
   3. Pirkimo užduočiai įvykdyti Paslaugų teikėjas privalės:
      1. atlikti funkcionalumo analizę ir projektavimą, parengti analizės ir projektavimo dokumentaciją ir suderinti su Perkančiąja organizacija;
      2. modifikuoti esamą Registro PĮ pagal III skyriuje nurodytus reikalavimus;
      3. modifikuotą (sukurtą) PĮ įdiegti į IRD testinę aplinką ir dalyvauti testuojant;
      4. modifikuotą (sukurtą) ir ištestuotą PĮ įdiegti į IRD darbinę aplinką.
      5. teikti Registro PĮ pakeitimams garantinės priežiūros paslaugą.
      6. atnaujinti esamą Registro dokumentaciją.
2. **FUNKCINIAI REIKALAVIMAI REGISTRO MODIFIKAVIMUI**
   1. **Funkciniai reikalavimai:**

|  |  |  |
| --- | --- | --- |
| **Eil. Nr.** | **Reikalavimas** | **Reikalavimo aprašymas** |
|  | Patobulinti ANR paieškos funkcionalumą | Patobulinti ANR paieškos funkcionalumą nustatant, kad ANR objektų paieška vykdoma pagal:  - proceso dalyvius (asmuo, traukiamas administracinėn atsakomybėn, nukentėjusysis, atstovas pagal įstatymą, transporto priemonės savininkas). Pagal poreikį, kuris bus nustatytas analizės etapo metu proceso dalyvių sąrašas gali kisti;  - juridinio asmens duomenis (pvz. juridinio asmens kodą, pavadinimą). Turi būti ieškoma administracinių nusižengimų, kuriuose juridinis asmuo yra kaip transporto priemonės savininkas ir (ar) kaip nukentėjusysis.  Transporto priemonės savininkas gali būti juridinis ar fizinis asmuo. Todėl nusižengimus turi surasti ir atvaizduoti ne tik pagal fizinio asmens, bet ir pagal juridinio asmens duomenis. |
|  | Sukurti tarpinę programinę įrangą, teiksiančią duomenis iš ANR duomenų bazės į elektroninių paslaugų portalo duomenų bazę ir atvirkščiai | Turi būti sukurta tarpinė programinė įranga, kuri teikia duomenis iš ANR duomenų bazės į elektroninių paslaugų portalo duomenų bazę ir atvirkščiai:    - iš ANR į elektroninių paslaugų portalą teikiami aktualūs proceso dalyvių, pažeidimų, procesinių sprendimų, vykdymo būsenų duomenys;    - iš elektroninių paslaugų portalo į ANR teikiami skundai ir jų duomenys, informacija apie asmenų naudojimąsi TP pažeidimo metu;    - teikiami ANR duomenys turi būti tinkami išrašams bei pažymoms formuoti. |
|  | Patobulinti ANR ir sukurti funkcionalumą, kurio pagalba registruojant administracinį nusižengimą patikrintų ir nustatytų, ar asmuo yra elektroninių paslaugų portalo vartotojas, bei perduotų informaciją į to asmens elektroninių paslaugų portalo vartotojo asmeninę paskyrą | Patobulinti ANR ir sukurti funkcionalumą, kurio pagalba registruojant administracinį nusižengimą (priimant procesinį sprendimą, pripažįstant asmenį nukentėjusiuoju ar įtraukiant kitokia proceso šalimi) patikrintų ir nustatytų, ar asmuo yra ANR paslaugų portalo vartotojas (turi sukurtą asmeninę paskyrą). Nustačius, kad asmuo turi paskyrą, perduotų informaciją (ANR ROIK, nusižengimo data, vieta, esmė, ANK straipsnis, sprendimas, apskundimas, sprendimas po skundo išnagrinėjimo ir kt. Išsami informacijos apimtis bus pateikta analizės etapo metu) į to asmens elektroninių paslaugų portalo vartotojo asmeninę paskyrą. Siekiant nustatyti, ar asmuo yra ANR paslaugų portalo vartotojas, tikrinama pagal asmens kodą, o jeigu jo neturi, - vardą, pavardę ir gimimo metus. Tikrinimo metu duomenys turi sutapti 100 proc. (kontekstinė paieška negalima). |
|  | Panaikinti sąsają su (PEPS) Policijos elektroninių paslaugų sistemos | ANR turi būti panaikinta sąsaja su (PEPS) Policijos elektroninių paslaugų sistema (ANR iš šio portalo neturi priimti ir apdoroti pateiktų skundų). |
|  | Patobulinti ANR funkcionalumą skundo, gauto iš paslaugų portalo, duomenų gavimui ir apdorojimui ANR | Turi būti patobulinti ANR funkcionalumai, kurie gavus iš elektroninių paslaugų portalo duomenis apie pateiktą skundą:  1. Skundo duomenys automatiniu būdu (skundą pateikusi šalis, adresatas (teismas), skundo data) turi būti perkelti į ANR, o ANR turi juos apdoroti.  2. ANR turi užsipildyti nutarimo apskundimo duomenys (detalūs duomenys, kurie turi užsipildyti, bus pateikti analizės etapo metu).  3. Informacija apie skundo pateikimą turi būti atvaizduojama ir ANR Apdorotinų duomenų lange. Tam tikslui turi būti pritaikyta šiuo metu naudojama Apdorotinų duomenų skiltis „Skundai iš PEPS“.  4. Apie skundo gavimą, informuojamas ANR naudotojas (ANR naudotojui apdorojus skundą, duomenys iš ANR apdorotinų duomenų lango automatiškai pašalinami. Turi būti pakoreguotas siunčiamo pranešimo tekstas (tekstas bus pateiktas analizės etapo metu). Šiuo metu ANR jau veikia funkcionalumas, kuris informuoja apie skundo gavimą iš PEPS (Policijos elektroninių paslaugų sistemos), reikalaujamas analogiškas funkcionalumas.  5. Skundo dokumentas (jeigu jis buvo pateiktas) išsaugomas ANR „Dokumentų“ skiltyje. Jeigu skundas tik elektroninis, turi būti suformuotas skundo dokumentas. Skundo šablonas bus pateiktas analizės etapo metu.  6. Būsena pasikeičia tik tuomet, kai ANR naudotojas patvirtina arba atmeta skundą. |
|  | Sukurti ANR naudotojui funkcionalumą, kuriuo galėtų patvirtinti apskundimą arba skundą atmesti | Sukurti ANR naudotojui funkcionalumą, kuriuo galėtų patvirtinti apskundimą arba skundą atmesti.  Po patvirtinimo ANR nutarime pasikeičia būsena (tampa „Apskųsta“ ir išsiunčiami pagal ANR-MAIS specifikaciją atitinkantys pranešimai į MAIS).  Atmetus skundą, turi būti galimybė įrašyti atmetimo priežastį. |
|  | Pranešimų iš ANR perdavimas į elektroninių paslaugų portalo asmens paskyrą apie apskųstų nutarimų būsenas | Į elektroninių paslaugų portalą iš ANR turi persikelti duomenys apie per elektroninių paslaugų portalą apskųstų nutarimų būsenas (ne tik apie skundo gavimą, bet ir apie sprendimus po skundo išnagrinėjimo). Pranešimas turi būti perduotas į asmens, kuris pateikė skundą, paskyrą. Perduodamų pranešimų tipai:  - skundas priimtas. Apie sprendimą priimti skundą pranešimą automatiškai – išsiunčia ANR (tekstas bus pateiktas analizės etapo metu);  - skundas atmestas (su šiuo sprendimu turi persikelti ir atmetimo priežastis, kuri įrašoma ANR);  - priimtas sprendimas po skundo, gauto iš elektroninių paslaugų portalo, išnagrinėjimo (turi pateikti ir sprendimo datą, įstaigą, priėmusią sprendimą, sprendimą). |
|  | Duomenų, gautų iš elektroninių paslaugų portalo apie asmens, kuris nusižengimo padarymo metu vairavo ar naudojosi transporto priemone, priėmimas ir apdorojimas ANR | ANR turi apdoroti informaciją, gautą iš ANR elektroninių paslaugų portalo, kai transporto priemonės savininkas, naudotojas ir pan. pateikia asmens, kuris nusižengimo padarymo metu vairavo ar naudojosi transporto priemone, duomenis.  Pateikti duomenys saugomi ANR. Tam tikslui turi būti sukurta atitinkama naudotojo sąsaja registre. Šioje ANR naudotojo sąsajoje turi būti atvaizduojami ir asmens, pateikusio duomenis, duomenys.  Turi būti sutikrinami asmens duomenys, jeigu transporto priemonės savininkas, naudotojas ar paskutinis pirkėjas yra fizinis asmuo. Tikrinami elektroninių paslaugų portalo asmeninės paskyros savininko (fizinio asmens kodą, o jeigu jo nėra vardą, pavardę ir gimimo metus) ir ANR Asmens lange suvesti duomenys. Turi būti nustatytas 100 proc. sutapimas ir tik tada atliekamas duomenų pakeitimas pagal šioje specifikacijoje nustatytas taisykles.  Jeigu nustatomi nesutapimai, tai automatinis duomenų pakeitimas neinicijuojamas. Asmens per elektroninių paslaugų portalą pateikti duomenys turi būti išsaugoti ANR (šiame reikalavime jau nurodytoje naudotojo sąsajoje) ir apie duomenų pateikimą turi būti informuojamas ANR naudotojas (jo įstaiga), kuriam priskirtas administracinis nusižengimas ar PFS ROIK.  ANR automatinis procesas turi būti modernizuotas taip, kad nurodžius duomenis apie asmenis, kurie nusižengimo padarymo metu naudojosi transporto priemone, turi būti inicijuojamas naujas automatinis procesas.  Jeigu fizinis asmuo - automatinio proceso pabaigoje surašomas AN protokolas arba protokolas su nurodymu.  Jeigu juridinis asmuo – automatinio proceso pabaigoje (su galimybė atnaujinti) – pranešimo išsiuntimas. |
|  | ANR turi atlikti automatinę asmens duomenų patikros procedūrą | ANR turi atlikti pateiktų asmens duomenų patikros procedūrą (tokią pačią, kaip šiuo metu atliekama ANR automatinio proceso metu). Asmens duomenis patikrina GR, IAR, N.SIS, KTPVR, ANR. Automatinis procesas neinicijuojamas, jeigu per patikrą nustatoma, kad duomenys netikslūs, asmuo yra miręs, ar yra ieškomas, neturintis teisės vairuoti, ar tokia teisė sustabdyta, ar yra kitokios aplinkybės. Kitos aplinkybės šiame reikalavime suprantamos taip, kad:  Kai transporto priemonės savininkas yra:  1. fizinis asmuo (transporto priemonės savininkas) gali tik vieną kartą nurodyti (viename tame pačiame nusižengime) asmens duomenis, kas nusižengimo padarymo metu vairavo transporto priemonę.  2. juridinis asmuo (transporto priemonės savininkas) gali vieną kartą nurodyti, kad transporto priemone naudojosi juridinis asmuo ir vieną kartą, kad transporto priemone naudojosi fizinis asmuo.  Asmuo šiame reikalavime suprantamas kaip fizinis ir juridinis. Nustačius šiame reikalavime minėtas sąlygas, asmens duomenys automatiškai perkeliami į sukurtą naudotojo sąsają ir suformuojama užduotis. Šiuo atveju jokie kitokie (be minėto informavimo) automatiniai procesai ANR neinicijuojami. |
|  | ANR automatinio proceso inicijavimas, atnaujinimas, kai buvo priimtas procesinis sprendimas | Kai atliekama duomenų patikrinimo procedūra ir nenustatomos aplinkybės, nurodytos šioje specifikacijoje, kuomet negalimas automatinis procesas, ir tais atvejais, kai jau yra priimtas procesinis sprendimas: „Surašomas protokolas“, „Surašomas protokolas su nurodymu“ ar pareikšta žodinė pastaba atlikus automatinį patikrinimą ir nenustačius aplinkybių, dėl kurių automatinis procesas negalimas, ANR inicijuoja automatinį procesą, kurio metu:  - patikrina, ar informacijos apie asmenį, vairavusį transporto priemonę pateikimo data yra ne ankstesnė nei žodinės pastabos, protokolo su administraciniu nurodymu ar protokolo surašymo data ir ne vėlesnė, negu administracinio nurodymo galiojimo data. Jeigu data nepatenka į šį laikotarpį, automatinis procesas sustoja, fiksuojama klaida ir pildoma apdorotinų duomenų lentelė bei informuojamas ANR naudotojas (jo įstaiga), kuriam priskirtas administracinis nusižengimas. Turi būti galimybė atnaujinti automatinį procesą;  - išregistruojamas administracinis nusižengimas ir, jeigu buvo surašytas administracinio nusižengimo protokolas su nurodymu, išsiunčiami atitinkami pranešimai į MAIS;  - automatiniu būdu ANR pagal jau veikiančias taisykles patikrinami (asmens duomenys tikrinami GR ir MMR dėl elektroninio pašto adreso) ir užpildomi pateiktais per elektroninių paslaugų portalo asmens duomenimis ir, atlikus paiešką KTPVR, pakeičiami vairuotojo pažymėjimo duomenys). Pagal šiuo metu galiojančias ANR automatiniam procesui taikomas taisykles užpildomi nusižengimo duomenys (nusižengimo laikas, nusižengimo vieta, techninės priemonės duomenys nekeičiami). Kiti duomenys užpildomi pagal automatiniam procesui nustatytas taisykles;  - pagal ANR nustatytas (veikiančias) taisykles pagal asmens kategoriją (pvz. pradedantysis vairuotojas ir pan.) ir pagal nusižengimą parenka ANK straipsnį ir jo dalis ir kitą teisės aktą, punktą, kurio reikalavimus asmuo pažeidė, užpildoma nusižengimo esmė (pagal analizės etapo metu suderintas taisykles);  - pagal ANR nustatytas taisykles priimamas naujas atitinkamas procesinis sprendimas (žodinė pastaba, surašomas protokolas, surašomas protokolas su nurodymu);  - ANR langai „Surašomas protokolas“ ir „Surašomas protokolas su nurodymu“ užsipildo pagal automatiniam procesui nustatytas taisykles (esant būtinumui jos bus pateiktos analizės etapo metu);  - pagal ANR nustatytas taisykles skiriama nuobauda ir administracinio poveikio priemonė (dėl teisės vairuoti atėmimo ANR nustatyta tvarka išsiunčiami pranešimai);  - sugeneruojamas atitinkamas procesinis dokumentas ir jis pagal ANR nustatytas ar naujai sukurtas taisykles išsiunčiamas administracinėn atsakomybėn traukiamam asmeniui;  - jeigu priimamas procesinis sprendimas – surašomas protokolas su nurodymu – išsiunčiamas pranešimas į MAIS. |
|  | ANR automatinio proceso inicijavimas, atnaujinimas, kai nebuvo priimtas procesinis sprendimas | Tais atvejais, kai atliekant administracinio nusižengimo tyrimą yra tik išsiųstas pranešimas transporto priemonės savininkui (nėra jokio kito procesinio sprendimo), atlikus automatinį patikrinimą ir nenustačius aplinkybių, dėl kurių automatinis procesas negalimas ANR, po tam tikro laiko (bus nustatyta analizės metu) inicijuojamas automatinis procesas, kurio metu:  - užsipildo ir asmens duomenys. Asmens duomenys patikrinami pagal jau ANR nustatytas taisykles;  - pagal automatiniam procesui nustatytas taisykles užsipildomas ANR langas „Pažeidimas“;  - pagal ANR nustatytas (veikiančias) taisykles pagal asmens kategoriją (pvz. pradedantysis vairuotojas ir pan.), pagal nusižengimą parenkamas ANK straipsnis ir jo dalis, ir kitas teisės aktas, punktas, kurio reikalavimus asmuo pažeidė, užpildoma nusižengimo esmė;  - pagal ANR nustatytas taisykles priimamas atitinkamas procesinis sprendimas (žodinė pastaba, surašomas protokolas, surašomas protokolas su nurodymu);  - ANR langai „Surašomas protokolas“ ir „Surašomas protokolas su nurodymu“ užsipildo pagal automatiniam procesui nustatytas taisykles (esant būtinumui jos bus pateiktos analizės etapo metu);  - pagal ANR nustatytas taisykles skiriama nuobauda ir administracinio poveikio priemonė (dėl teisės vairuoti atėmimo ANR nustatyta tvarka išsiunčiami pranešimai);  - sugeneruojami procesinio sprendimo ar žodinės pastabos (priklausomai nuo to koks sprendimas taikytas) dokumentas ir jis pagal ANR nustatytas ar naujai sukurtas taisykles išsiunčiamas administracinėn atsakomybėn traukiamam asmeniui;  - jeigu priimamas procesinis sprendimas – surašomas protokolas su nurodymu – išsiunčiamas pranešimas MAIS. |
|  | ANR turi priimti ir apdoroti duomenis iš elektroninių paslaugų portalo apie daugiau nei vieną asmenį, kuris įtariamas padaręs administracinį nusižengimą | Elektroninių paslaugų portale numatyta galimybė pateikti informaciją administracinį nusižengimą tiriančiai institucijai apie daugiau nei vieną asmenį, kuris įtariamas padaręs administracinį nusižengimą. Taip pat numatyta galimybė pasirinkti ir asmens kategoriją (pvz. vairuotojas, krovėjas, siuntėjas, atsakingas asmuo už tam tikrų funkcijų vykdymą ir pan.). ANR turi priimti, ją išsaugoti atitinkamuose laukuose ir apdoroti tokią informaciją. |
|  | ANR funkcionalumo sukūrimas automatiniam duomenų apdorojimui, kai asmuo traukiamas administracinėn atsakomybėn ar nukentėjusysis yra nepilnametis | ANR sukurti funkcionalumą, automatiškai (remiantis GR duomenimis), kad jeigu asmuo traukiamas administracinėn atsakomybėn ar nukentėjusysis yra nepilnametis, tai jo tėvus automatiškai paskiria „Atstovai pagal įstatymą“ ir užpildo reikiamus duomenis ANR lange „Proceso šalys“ (kokie tai duomenys bus suderinti analizės etapo metu). |
|  | Automatinio proceso inicijavimas, kai transporto priemone naudojasi kitas juridinis asmuo | Kai juridinis asmuo nurodo, kad transporto priemone naudojasi kitas juridinis asmuo, leisti inicijuoti automatinį procesą kitam juridiniam asmeniui. Papildyti ANR PFS naujais laukais, kuriuose būtų galimybė įvesti (gauti) duomenis apie kitą juridinį asmenį ir inicijuoti automatinį procesą. Pvz. transporto priemonės savininkas yra juridinis asmuo ir jis išnuomoja transporto priemonę kitam juridiniam asmeniui. |
|  | Patobulinti dokumentų išsiuntimą ir sukurti papildomą sąsają, skirtą hibridinių siuntų į kitas Europos šalis išsiuntimą | Patobulinti dokumentų išsiuntimo procesą sukuriant sąsają, skirtą hibridinių siuntų į kitas Europos šalis išsiuntimą. ANR turi būti atvaizduojama informacija apie išsiuntimą ir įteikimą. |
|  | Patobulinti ANR dokumentų pasirašymo ir registravimo funkcionalumą | Patobulinti ANR pasirašymo elektroniniu parašu funkcionalumą. Šis reikalavimas realizuojamas ne per paslaugą, bet sukuriant funkcionalumą naudoti užsakovo jau turimu pasirašymo elektroniniu parašu komponentu EDVK. Turi būti galimybė parengti el. dokumento nuorašą, atsispausdinti metaduomenų lentelę.  Patobulinti ANR dokumentų registravimo funkcionalumą: ant dokumentų, kurie surašomi (sugeneruojami) ne ANR ir įkeliami į ANR suskaitmeninti, turi būti uždedama žyma su šio dokumento ANR suteiktais registracijos rekvizitais (data ir numeriu). Žyma turi būti uždedama visiems į ANR įkeliamiems ir ANR registruotiems dokumentams dokumento pirmo lapo viršutinėje dalyje dešinėje pusėje. |

1. **KITI NEFUNKCINIAI REIKALAVIMAI ANR PĮ MODIFIKAVIMUI IR TOBULINIMUI**
2. **Reikalavimai dokumentacijai ir išeities tekstams**
3. Paslaugų teikėjas visą dokumentaciją turi parengti pagal bendrinės lietuvių kalbos taisykles.
4. Paslaugų teikėjas dokumentų galutines versijas turi pateikti šiais formatais: elektroniniu (MS Word arba lygiagrečiu, su IRD suderintu formatu). Jų preliminarios (projektinės) versijos pateikiamos elektroniniu formatu.
5. Paslaugų teikėjas turės parengti arba atnaujinti žemiau nurodytą dokumentaciją:
6. Funkcinių reikalavimų specifikaciją;
7. ANR naudotojo vadovą;
8. ANR techninę specifikaciją;
9. ANR architektūros specifikaciją;
10. ANR priėmimo testavimo scenarijus;
11. Garantijos procedūros dokumentą;
12. ANR techninį aprašymą (specifikaciją) (pagal Informacinės visuomenės plėtros komiteto reikalavimus).
13. Sukurtos ANR PĮ išeities tekstai turi būti pateikiami IRD elektroninėje laikmenoje tų įrankių, kuriais jie sukurti, formatu ir nešifruoti.
14. Paslaugų teikėjas privalės išeities tekstus perkelti į SVN.
15. Paslaugų teikėjas privalės sukonfigūruoti (ir dokumentuoti) ANR PĮ diegimo į testinę ir gamybinę aplinkas procesą ir priemones taip, kad atsakingas IRD darbuotojas ANR PĮ, pagamintą (sukompiliuotą) iš SVN esančių išeities tekstų, galėtų įdiegti į testinę ir gamybinę aplinkas, valdyti diegimo konfigūraciją.
16. Bet kokie ANR PĮ atnaujinimų diegimai į testinę ir gamybinę aplinkas bus galimi tik iš SVN esančių išeities tekstų.
17. Bet kokie PĮ diegimai į testinę ir gamybinę aplinkas bus vykdomi IRD atsakingų darbuotojų tik kartu su tiekėjo atsakingais darbuotojais.
18. **Reikalavimai testavimui**
19. Prieš diegiant ir konfigūruojant gamybinėje aplinkoje, naujai sukurta PĮ turi būti įdiegta į IRD testinę aplinką ir ištestuota priėmimo testais, kurių scenarijus Paslaugų teikėjas turi parengti ir suderinti 5 (penkios) darbo dienos iki paskirto testavimo pradžios.
20. Testavimas turi apimti visą funkcinių reikalavimų dokumentacijoje specifikuotą sistemos funkcionalumą, visus taikymo atvejus.
21. Testavimo aplinkos architektūros principai turi atitikti darbinę sistemos aplinkos architektūrą. Kadangi testavimo aplinkos techninės įrangos galingumas gali būti mažesnis nei darbinės aplinkos, tam, kad tinkamai testuoti greitaveiką, Paslaugų teikėjas turi atlikti abiejų aplinkų našumo ir apkrovos analizę.
22. PĮ priėmimo testavimas turi būti atliktas 3 iteracijomis, kur kiekviena jų susideda iš pasiruošimo testavimui, testavimo ir klaidų bei neatitikimų taisymo.
23. PĮ, susijusios su greitaveikos problemų sprendimu, priimama pateikus PĮ veikimo diagnostikos ataskaitą: prieš pakeitimą ir po pakeitimo.
24. Testavimų metu įsitikinama, kad sukurta PĮ atitinka jai keliamus reikalavimus, yra funkcionali (atlieka visas numatytas funkcijas), yra naši ir ergonomiška.
25. Paslaugų teikėjas pagal suderintą testavimo planą turi fiziškai dalyvauti priėmimo testavime, teikti konsultacijas, kaip turi būti atliekamas testuojamas veiksmas / funkcija / operacija pagal suderintus testavimo scenarijus, išsakyti savo komentarus ir siūlymus dėl rekomenduojamo klaidos kritiškumo lygio, informuoti testavimo dalyvius apie klaidos šalinimo terminą, taisyti klaidas.
26. Į testinę aplinką bus diegiama tik iš SVN esančių išeities tekstų pagaminta ANR PĮ.
27. Testavimo metu elektronine forma turi būti vedamas pastebėtų klaidų ir jų būsenų kaupimo žurnalas, galimybę jį pildyti suteikiant įgaliotiems IRD darbuotojams.
28. **Reikalavimai įdiegimui gamybinėje aplinkoje**
29. ANR PĮ turi būti įdiegta ir sukonfigūruota turimoje IRD gamybinėje aplinkoje, diegimas vykdomas iteracijomis. Po įdiegimo turi nesutrikti gamybinėje aplinkoje įdiegtos taikomosios programinės įrangos veikimas. Iteracijas turi sudaryti diegėjas apjungdamas į vieną iteraciją tarpusavyje susijusius reikalavimus. Iteracijos neturi realizuoti daugiau kaip 20 (dvidešimt) procentų reikalavimų.
30. ANR PĮ turi išlikti darbinga įvykus daliniams techninės įrangos gedimams (angl. *failover*)*.*
31. SSL arba kitos lygiavertės šifravimo priemonės administravimas turi būti aprašytas ANR naudotojo vadove.
32. Į gamybinę aplinką bus diegiama tik iš SVN esančių išeities tekstų pagaminta ANR PĮ.
33. Funkcionalumas įkeltas į ANR gamybinę aplinką neturi sutrikdyti kitų ANR esančių funkcijų darbo. Jeigu įkeltas funkcionalumas sutrikdo ANR esančių funkcijų darbą, laikoma, kad Paslauga atlikta nekokybiškai. Paslaugų teikėjas atlieka klaidų taisymą ir ANR duomenų ir dokumentų atstatymo darbus savo lėšomis.
34. **Rezultatų priėmimas**
35. Rezultatų priėmimas bus atliktas tik pašalinus testavimo metu nustatytus trūkumus.
36. Sukurta ANR PĮ ir jos autorinės teisės turės būti perduotos Perkančiosios organizacijos nuosavybėn turtinėmis teisėmis.
37. Rezultatų priėmimas-perdavimas bus įformintas priėmimo-perdavimo aktais. Priėmimo-perdavimo aktų kiekį ir periodiškumą Paslaugų teikėjas turi suderinti su Perkančiąja organizacija Paslaugų teikimo grafike.
38. Defektų, atsiradusių suteikus Paslaugas dėl Paslaugų teikėjo kaltės, šalinimas turi būti atliktas nemokamai ir neturi daryti įtakos kitoms teikiamoms Paslaugoms (terminui, sąnaudoms ir kt.).
39. **Garantinė priežiūra, pastebėtų klaidų ir neatitikimų šalinimas**
40. Sukurtai ANR PĮ teikiama garantinė priežiūra 12 (dvylikos) mėnesių laikotarpiui nuo paskutinio paslaugų perdavimo–priėmimo akto pasirašymo dienos. Paslaugų teikėjas privalo vykdyti garantinį viso sukurto ANR PĮ funkcionalumo aptarnavimą nuo jos eksploatacijos pradžios iki garantinio laikotarpio pabaigos. Garantinio laikotarpio metu Paslaugų teikėjas turi užtikrinti visų pastebėtų trūkumų tinkamą pašalinimą.
41. Garantinio laikotarpio metu elektronine forma turi būti vedamas pastebėtų klaidų ir jų būsenų kaupimo žurnalas, galimybę jį pildyti suteikiant įgaliotiems IRD darbuotojams.
42. Projekto vykdymo metu komunikacijai su Perkančiąja organizacija Paslaugų teikėjas turi turėti veikiančią Klientų aptarnavimo tarnybą (angl. *Service Desk*), kuri tenkina šiuos reikalavimus:
43. Sutarties vykdymo metu visi incidentai dėl modifikuotos PĮ registruojami Informacinių technologijų ir telekomunikacijų pagalbos tarnybos posistemėje <https://ittpagalba.vrm.lt/MSM/> ir perduodami Paslaugų teikėjui el. paštu spręsti incidentus;
44. Perkančioji organizacija turės galimybę registruoti gedimų paraiškas (24x7x365), o tarnyba seks paraiškų vykdymo eigą ir informuos Perkančiąja organizaciją apie gedimų šalinimo rezultatus el. paštu [ittpagalba@vrm.lt](mailto:ittpagalba@vrm.lt) el. laiško antraštėje (angl. *Subject*), nurodydama tą patį incidento numerį;
45. Perkančioji organizacija turės galimybę naudoti vieną bendrą Klientų aptarnavimo tarnybos telefono numerį, kuriuo galima prisiskambinti iš fiksuoto ir mobilaus ryšio bet kuriuo paros metu, bet kurią savaitės dieną.
46. Turi būti parengtos prieinamos ir IRD tinkamos informavimo apie ANR PĮ klaidas ir netikslumus, jų registravimo ir taisymo veiksmų būseną priemonės:
47. IRD ir tiekėjo suderinti telefonai;
48. IRD ir tiekėjo suderinti el. pašto adresai;
49. klaidų registravimo informacinė sistema.
50. Garantinio laikotarpio metu IRD nurodymu ar tiekėjui savarankiškai aptikus ANR PĮ trūkumus, turi būti atliekami šie veiksmai:
51. klaidų ar netikslumų registravimas;
52. klaidų ar netikslumų taisymas, testavimas;
53. atnaujinimas, diegiant klaidų ir netikslumų pataisymus;
54. dokumentacijos tikslinimas.
55. Garantinės priežiūros paslaugos IRD turi būti teikiamos darbo dienomis oficialiai patvirtintu darbo laiku.
56. Sukurtos ANR PĮ klaidos ir (ar) trikdžiai klasifikuojami:
57. kritinė klaida – kai nustatyti trikdžiai ir (ar) problema, dėl kurių naudotojas negali vykdyti numatytų būtinų funkcijų ir nežinomas joks kitas alternatyvus šios funkcijos vykdymas;
58. svarbi klaida – kai nustatyti trikdžiai ir (ar) problema, kurie kliudo vykdyti būtinas funkcijas, tačiau yra žinomas alternatyvus funkcijos vykdymas;
59. kita klaida – kai nustatyti trikdžiai ir (ar) problema, kurie sukelia sunkumus naudojantis sistema, bet neįtakoja ANR PĮ funkcijų veikimo ir nedaro jokio kito poveikio sistemai.
60. Paslaugų teikėjas privalo pradėti analizuoti bei šalinti trikdžius ir (ar) klaidas tokiu grafiku:
61. kritinės klaidos atveju – ne vėliau kaip per 4 valandas;
62. svarbios klaidos atveju – ne vėliau kaip per 8 valandas;
63. kitos klaidos atveju – su perkančiąja organizacija suderintais terminais.
64. Informacija (ataskaita) apie pašalintas ar pataisytas klaidas ir (ar) trikdžius turi būti atnaujinama ir pateikiama ne rečiau kaip kartą per mėnesį.
65. Garantinės priežiūros paslaugos turi apimti:
    * + 1. konsultavimo darbus – IRD darbuotojų konsultavimas darbo su ANR PĮ klausimais telefonu ir (arba) el. paštu, dalyvavimas klaidų aptarimuose;
        2. neatitikimų šalinimo ir klaidų taisymo paslaugas;
        3. sugadintų duomenų atstatymą, kai gedimo priežastis yra tiekėjo modernizuotos ANR PĮ netinkamas veikimas.
66. **Kiti reikalavimai**
67. Realizuojant naują ANR PĮ funkcionalumą ir funkcionalumo pakeitimus negali būti sutrikdytas esamas ANR funkcionalumas, kuriam nevykdomi pakeitimai, ar Perkančiosios organizacijos informacinių sistemų ar registrų veikimo stabilumas.
68. Naujo ANR PĮ funkcionalumo ir funkcionalumo pakeitimų realizavimas neturi pareikalauti papildomos techninės ir licencijuojamos programinės įrangos arba papildomo finansavimo. Naujas ANR funkcionalumas turi veikti IRD turimos programinės ir techninės įrangos aplinkoje.
69. ANR PĮ naujų funkcionalumų sukūrimas bei esamų funkcionalumų modifikavimas turi užtikrinti duomenų nuoseklumą *(*angl*. consistency)*, nedalomumą *(*angl*. atomicity)*, patvarumą *(*angl*. durability)* bei atskirtį *(*angl*. isolation)*.
70. Naujai sukurti ANR funkcionalumai privalo:
71. neįtakoti įprastinio ANR naudotojų darbo (netrikdyti duomenų paieškos, įvedimo, koregavimo, dokumentų bei ataskaitų generavimo);
72. neįtakoti ANR duomenų bazėje saugomų duomenų, ataskaitų rezultatų, dokumentų turinio teisingumo;
73. neperkrauti ANR aplikacijų, komponentų, duomenų bazių, aplikacijų serverių;
74. apdoroti duomenis realiu laiku.
75. Turi būti atnaujinti (sukurti nauji) reikalingi klasifikatoriai:
76. atnaujintos (naujai sukurtos) visos klasifikatorių reikšmės, savybės, ryšiai;
77. klasifikatorių reikšmės turi būti susietos su reikiamų išorinių sistemų (registrų) klasifikatoriais;
78. klasifikatorių reikšmės turi būti įkeltos į VRIS klasifikatorių posistemės testavimo bei darbines aplinkas ir betarpiškai susietos su ANR testine ir darbine aplikacijos versijomis. Visas klaidas, susijusias su neteisingu, klaidingu klasifikatorių reikšmių, savybių atvaizdavimu bei ryšiais tarp jų, Paslaugų teikėjas turi ištaisyti savo lėšomis.
79. Visi automatinių procesų (padaryti ANR naudotojų) veiksmai turi būti audituojami VRIS AUDIT III sistemoje.
80. **BAIGIAMOSIOS NUOSTATOS**
    1. Pagrindinė reikalavimų tenkinimo nuostata: naujai realizuoti (modifikuoti) Registro PĮ funkcionalumai, sauga, greitaveika, patogumas turi būti ne prastesni nei dabartiniai.

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Direktoriaus pavaduotoja,  atliekanti direktoriaus funkcijas  A.V.  Alvyda Pupkovienė | **PASLAUGŲ TEIKĖJAS**  **UAB „Insoft“**  Direktorius  A. V.  Mindaugas Mikulėnas |